ธปท.ขายพันธบัตร 6 หมื่นล้านบาท
ธปท.ออกขายพันธบัตร 6 หมื่นล้านบาท อายุ 14 วัน เพื่อดูดซับสภาพคล่องส่วนเกินในระบบเศรษฐกิจ วันที่ 11 ส.ค.
11 ส.ค. 2559

ธปท.ออกขายพันธบัตร 6 หมื่นล้านบาท อายุ 14 วัน เพื่อดูดซับสภาพคล่องส่วนเกินในระบบเศรษฐกิจ วันที่ 11 ส.ค.
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) ได้ออกประกาศกำหนดแผนการออกขายพันธบัตรธนาคารแห่งประเทศไทย ประเภทอายุไม่เกิน 15 ประจำเดือนส.ค.ปีนี้ โดยจะออกประมูลขายพันธบัตรรุ่น พ. 32/14/59 วงเงิน 6 หมื่นล้านบาท อายุ 14 วัน ซึ่งถือเป็นการออกในวงเงินที่สูงกว่าช่องที่ผ่านมาที่เฉลี่ยอยู่ที่ 4 -4.5 หมื่นล้านบาท โดยพันธบัตรดังกล่าวนี้จะเปิดประมูลขายในวันนี้ ( 11 ส.ค.) มีกำหนดชำระเงินวันที่ 16 ส.ค. 59 และครบกำหนดอายุพันธบัตรในวันที่ 30 ส.ค.59นี้
ทั้งนี้ การออกขายพันธบัตร ธปท.ดำเนินการเพื่อดูดซับสภาพคล่องในระบบเศรษฐกิจซึ่งมีส่วนเกินให้กลับมาอยู่ในระดับที่เหมาะสม และสอดคล้องกับระดับอัตราดอกเบี้ยนโยบายในปัจจุบันที่ 1.5% รวมทั้งให้มีเพียงพอที่จะรองรับความต้องการในกิจกรรมทางเศรษฐกิจและการลงทุน